SEAT Ibiza piatej generácie

SEAT Ibiza piatej generácie je malý osobný automobil s karosériou hatchback od španielskej automobilky SEAT. Premiéru mal 31. januára 2017 na ženevskom autosalóne. 

SEAT Ibiza s interným kódom 6F je vyvinutý na základe novej modulárnej platformy MQB A0, a preto je piata generácia modelov Ibiza širšia o 87 mm a kratšia o 2 mm, vďaka čomu je v porovnaní s predošlou generáciou kompaktnejšia. Okrem toho po prvýkrát ukazuje nový dizajn spoločnosti SEAT a stavia na nové technológie, ako to bolo v prípade modelu SEAT Ateca. Kufor je tiež o čosi väčší. Piata generácia automobilov Ibiza bola ako prvá z koncernu Volkswagen vyvinutá na základe tejto novej platformy, dokonca skôr než automobily Volkswagen Polo šiestej generácie, Audi A1 GB a nedávno predstavený model Škoda Scala. 

Na trhu je dostuný iba model s 5-dverovou karosériou, ktorý dopĺňa automobil v kategórii SUV – Seat Arona SUV. Okrem toho má rovnaký štýl ako jej modely SEAT León a SEAT Ateca, ktorý je takisto vyvinutý na základe rovnakej platformy.

Upravená verzia piatej generácie modelu Ibiza je predstavená v apríli 2021.

 Varianty 
 Štandardne je dostupný v štyroch variantoch: Reference, Style, FR a Xcellence. 

 Limitované edície 
 SEAT Ibiza Beats: Limitovaná edícia, ktorá bola uvedená na trh v roku 2018 v spolupráci so značkou Beats. Vyznačuje sa jedinečným vzhľadom a vybavením. Exteriér má karosériu v tmavošedej farbe (dostupná aj v iných farbách) s oranžovými detailami na spätných zrkadlách a hmlovkách a logom Beatsaudio na dverách batožinového priestoru. Interiér má tiež oranžové detaily, ako napríklad na rámiku okolo displeja, na poťahoch a na exkluzívnom čalúnení tejto verzie. Slová Pausa, Play a Stop sú napísané oranžovou farbou nie len na vnútornom zrkadle, ale aj na každom pedáli (Pausa na spojkovom, Stop na brzdovom a Play na plynovom) a na operke na nohy je napísaný názov edície. Edícia je vybavená bielym a oranžovým okolitým osvetlením, digitálnym prístrojovým panelom (Virtual Cockpit) a skvelým stereom od značky Beats.

 SEAT Ibiza Carbón Edition: Limitovaná edícia, ktorá bola predstavená v roku 2019 v rámci verzie FR. Je vybavená aerodynamickou súpravou.  

 SEAT Ibiza Manrique (2019): Táto edícia odkzauje na pamiatku starej verzie tohto modelu, ktorý v roku 1987 navrhol španielsky výtvarník César Manrique. V roku 2015 spoločnosť Cabrera Medina uviedla na trh modely predošlej generácie SEAT Ibiza, ktoré obsahovali prvky pôvodného dizajnu a boli dostupné jedine na Kanárskych ostrovoch. Pri príležitosti stého výročia narodenia tohto významného španielskeho výtvarníka, sú na trhu dostupné modely piatej generácie s prvkami pôvodného dizajnu.

 CUPRA Ibiza 
Od piatej generácie modelov Ibiza spoločnosť SEAT už neuvádza na trh verziu SEAT Ibiza Cupra, pretože z verzie CUPRA sa v roku 2018 stala druhá značka spoločnosti SEAT, ktorá sa zameriava na športové automobily. Spolu s novou značkou CUPRA predstavili aj koncept Cupra Ibiza Concept, zostavený na základe modelov ibiza piatej generácie, ktorý slúži ako výrobný model značky CUPRA namiesto značky SEAT.Cupra Ibiza 2018 Concept. "Web es.motor1.com". V októbri 2019 generálny riaditeľ spoločnosti SEAT Luca de Meo potvrdil, že projekt CUPRA Ibiza bol zrušený a uviedol, že: 

„Nepodarilo sa nám nájsť technický základ na vytvorenie naozaj seriózneho modelu. Ale čo je dôležitejšie, pokiaľ ide o množstvo, ktoré si predstavujeme v tomto segmente, vôbec sme nenašli vhodný podnikateľský plán, pretože trh s hot hatch vozidlami je veľmi špecifický, obmedzuje sa len na niekoľko krajín.“ 

 Bezpečnosť 
okraj|náhľad|220x220bod|Interiér verzie FR|alt=
Automobil SEAT Ibiza piatej generácie absolvoval nárazové skúšky EuroNCAP v roku 2017 a získal maximálny počet hviezdičiek (5): 
 Výsledky nárazových skúšok Euro NCAP  SEAT Ibiza 1.0 'Style', LHD (2017)  Skúška  Body  %  Celkové hodnotenie 5/5 Ochrana dospelej posádky  36,1 95%  Ochrana detskej posádky  37,8 77%  Ochrana chodcov  32,0 76%  Bezpečnostná výbava  7,3 60% 
Pokiaľ ide o hodnotenie nárazových skúšok LatinNCAP, model Ibiza 6F  si domov odniesol päť hviezdičiek v kategórii ochrana dospelej posádky a päť hviezdičiek v kategórii ochrana detskej posádky. Testovaný model bol vybavený šiestimi airbagmi (štanadardné vybavenie). Podľa hodnotenia Latin NCAP ponúka SEAT Ibiza vhodnú ochranu pre dospelých pri čelnom a bočnom náraze a zároveň spĺňa požiadavky na ochranu pri bočnom náraze do stĺpa, pričom úplne chráni hlavu. Malý automobil navyše získal spravodlivé a dobré hodnotenie v kategórii ochrana detskej posádky pri čelnom i bočnom náraze. Treba pripomenúť, že tento model je štandardne vybavený elektronickým stabilizačným systémom.

 Ocenenia 
V roku 2018 získal ocenenie Španielske auto roka a v hodnotení Európske auto roka skončil na druhom mieste. 

 Pohon 
Je vybavený benzínovým motorom TSI s objemom 1,0 litra (výkon 75, 95 a 115 koní) a motorom TSI s objemom 1,5 litra (výkon 150 koní – tento druh motora sa prestal vyrábať koncom roka 2018), hybridným motorom CNG s objemom 1,0 litra TGI (výkon 90 k) a dvoma dieselovými motormi TDI s objemom 1,6 litra (výkon 95 a 115 koní). 

V niektorých krajinách (napríklad v Mexiku) je dostupný iba motor s prirodzeným nasávaním s objemom 1,6 litra (výkon 110 koní a krútiaci moment 114 ft⋅lb), zatiaľ čo motor TSI s objemom 1,0 litra (výkon 110 k a krútiaci moment 148 ft⋅lb) je vyhradený pre verziu FR ako voliteľná možnosť.  
+Benzínové motoryHybridný pohon na beznínový motor a CNGDieselové motory1,01,0 EcoTSI1,5 TSI1,0 TGI1,6 TDIObdobie výroby2017 – súčasnosť2017 – 20182017 – súčasnosť2017 – súčasnosť2018 – súčasnosťRad motoraVW EA211VW EA211 EVOVW EA211VW EA288Kód motora - - -CHZDDADA - - -DDYADruh motora3/123/12, systém priameho vstrekovania paliva do valcov, turbodúchadlo, medzichladič4/16, Millerov cyklus, systém priameho vstrekovania paliva do valcov, turbodúchadlo, medzichladič3/12, systém priameho vstrekovania paliva do valcov, turbodáchadlo, medzichladič4/16, systém priameho vstrekovania paliva do valcov, Common-Rail (vstrekovací systém s tlakovým zásobníkom), turbodáchadlo, medzichladič, DPF (filter pevných častíc)Priemer x cesta74,5 mm x 76,4 mm74,5 mm x 85,9 mm74,5 mm x 76,4 mm79,5 mm x 80,5 mmObjem valcov999 cm³1498 cm³999 cm³1598 cm³Kompresný pomer10,5:116,2:1Maximálny výkon: k (kW) pri ot/min65 k (48 kW) pri 5000 – 600075 k (55 kW) pri 620095 k (70 kW) pri 5000 – 5500115 k (85 kW) pri 5000 – 5500150 k (110 kW) pri 5000 – 600090 k (66 kW) pri 4500 – 580080 k (59 kW) pri 2700 – 40095 k (70 kW) pri 2750 – 4600115 k (85 kW) pri 3250 – 4000Najvyšší krútiaci moment: Nm pri ot/min95 Nm pri 3000 – 4300175 Nm pri 1500 – 3500200 Nm pri 2000 – 3500250 Nm pri 1500 – 3500160 Nm pri 1900 – 3500230 Nm pri 1400 – 2400250 Nm pri 1500 – 2600250 Nm pri 1500 – 3250NáhonPrednýPrevodovka5-rýchlostná manuálna6-rýchlostná manuálna/7-rýchlostná automatická6-rýchlostná manuálna5-rýchlostná manuálna5-rýchlostná manuálna5-rýchlostná manuálna/7-rýchlostná automatická6-rýchlostná manuálnaZrýchlenie 0– 100 km/h15,2 s14,7 s10,9 s9,3 s7,9 s11,8 s13,3 s11,3 s10,0 sMaximálna rýchlosť162 km/h167 km/h182 km/h195 km/h215 km/h181 km/h172 km/h182 km/h195 km/hKombinovaná spotreba paliva (l/100 km)4,94,74,95,03,83,9Emisná normaEuro 6

 Galéria 

 Referencie 

 Iné projekty 

 Zdroj 


Kategória:Automobily SEAT
Kategória:Malé automobily